**Οι προεδρικές εκλογές** πραγματοποιήθηκαν στην Τυνησία στις 15 Σεπτεμβρίου 2019,  οι δεύτερες άμεσες εκλογές για την προεδρία μετά την επανάσταση του 2011.  Οι εκλογές είχαν αρχικά προγραμματιστεί για τις 17 και 24 Νοεμβρίου  αλλά διεξήχθησαν νωρίτερα μετά το θάνατο του προέδρου Μπέτζι Καΐντ Εσέμπσι στις 25 Ιουλίου, για να εξασφαλίσουν ότι ο νέος πρόεδρος θα αναλάβει καθήκοντα εντός 90 ημερών, όπως απαιτεί το σύνταγμα. 

Δεδομένου ότι κανένας υποψήφιος δεν έλαβε την πλειοψηφία των ψήφων στον πρώτο γύρο, διεξήχθη στις 13 Οκτωβρίου ένας τελικός γύρος μεταξύ των δύο πρώτων υποψηφίων, του Καΐς Σαγιέντ και του Ναμπίλ Καρουί. Ο Σαγιέντ κέρδισε τον δεύτερο γύρο με ποσοστό 72,7% των ψήφων.

Ιστορικό
--------

Τον Απρίλιο του 2019 ο πρώην πρόεδρος Μπέτζι Καΐντ Εσέμπσι δήλωσε ότι δεν θα διεκδικούσε την επανεκλογή του, αφήνοντας ελεύθερο το πεδίο σε άλλους υποψηφίους. Ωστόσο, ο Εσέμπσι πέθανε στις 25 Ιουλίου στην ηλικία των 92 ετών, πέντε μήνες προτού τερματιστεί η θητεία του. Ο Πρόεδρος της Συνέλευσης των Αντιπροσώπων του Λαού, Μοχάμεντ Ενασέρ, έγινε προσωρινός πρόεδρος, σύμφωνα με τη συνταγματική διάταξη για τη διαδοχή των Προέδρων.  Σύμφωνα με το άρθρο 84 του Συντάγματος της Τυνησίας, ένας μεταβατικός πρόεδρος μπορεί να υπηρετήσει το πολύ μέχρι 90 ημέρες, πράγμα που σημαίνει ότι ο ρόλος του Ενασέρ θα τερματιζόταν στις 23 Οκτωβρίου 2019.    Προκειμένου να συμμορφωθεί με αυτό, η Ανώτατη Αρχή για τις Εκλογές ανακοίνωσε ότι οι εκλογές θα διεξάγονταν νωρίτερα από τον καθορισμένο χρόνο,  με αποτέλεσμα να μην διεξαχθούν στο διάστημα από τις 17 και 24 Νοεμβρίου αλλά στις 15 Σεπτεμβρίου και 13 Οκτωβρίου.

Εκλογικό σύστημα
----------------

Ο Πρόεδρος της Τυνησίας εκλέγεται άμεσα με καθολική ψηφοφορία χρησιμοποιώντας το σύστημα δύο γύρων. Εάν κανένας υποψήφιος δεν λάβει την πλειοψηφία των ψήφων στον πρώτο γύρο, διεξάγεται ένας δεύτερος γύρος μεταξύ των δύο πρώτων υποψηφίων.  Οι υποψήφιοι πρέπει να είναι τουλάχιστον 35 ετών την ημέρα της κατάθεσης των δικαιολογητικών για υποψηφιότητα και πρέπει επίσης να είναι μουσουλμάνοι. Οι υποψήφιοι πρέπει να έχουν την ιθαγένεια της Τυνησίας και πρέπει να παραιτηθούν από οποιαδήποτε άλλη ιθαγένεια κατέχουν. 

### Αμφιλεγόμενες εκλογικές μεταρρυθμίσεις

Στις 18 Ιουνίου 2019, η Συνέλευση των Αντιπροσώπων ενέκρινε τροποποιήσεις στον εκλογικό νόμο της χώρας, οι οποίες κατηγορήθηκαν από ορισμένους για αποκλεισμούς υποψηφίων όπως ο Ναμπίλ Καρουί και ο Οφά Τεράς από το να είναι επιλέξιμοι για να συμμετάσχουν στις εκλογές.  Οι τροποποιήσεις απαγόρευσαν τα άτομα με ποινικό μητρώο, καθώς και εκείνα που διοικούν φιλανθρωπικές οργανώσεις ή έλαβαν ξένη χρηματοδότηση για πολιτική διαφήμιση κατά το έτος που προηγήθηκε των εκλογών.  Στις 25 Ιουνίου τα μέλη του Nidaa Tounes και του Λαϊκού Μετώπου κατέθεσαν πρόταση στη Συνέλευση των Αντιπροσώπων, χαρακτηρίζοντας την κίνηση αντισυνταγματική .

Τηλεοπτικές συζητήσεις
----------------------

Για πρώτη φορά στην ιστορία της χώρας, πραγματοποιήθηκαν τηλεοπτικές συζητήσεις για τις προεδρικές εκλογές (τηλεμαχίες) στην Τυνησία. Διοργανώθηκαν από την πρωτοβουλία Munathara και εγκρίθηκαν από την εκλογική αρχή της Τυνησίας (ISIE). Οι συζητήσεις πραγματοποιήθηκαν στις 7, 8 και 9 Σεπτεμβρίου 2019 και μεταδόθηκαν από 11 δημόσιους και ιδιωτικούς τηλεοπτικούς σταθμούς της Τυνησίας, από το Al Jazeera, καθώς και από τους τηλεοπτικούς σταθμούς της Αλγερίας, της Λιβύης και του Ιράκ. Περίπου τρία εκατομμύρια τηλεθεατών, ή το 42% των εγγεγραμμένων ψηφοφόρων της χώρας, ακολούθησαν την πρώτη συζήτηση. Ο αριθμός δεν περιλαμβάνει ζωντανά ακροατήρια ή ακροατήρια εκτός Τυνησίας.

Αποτελέσματα
------------

| Υποψήφιος | Κόμμα | 1ος γύρος | 2ος γύρος |
| --- | --- | --- | --- |
| Ψήφοι | % | Ψήφοι | % |
|  | Καΐς Σαγιέντ | Ανεξάρτητος | 620.711 | 18,40 | 2.777.931 | 72,71 |
|  | Ναμπίλ Καρουί | Καρδιά της Τυνησίας | 525.517 | 15,58 | 1.042.894 | 27,29 |
|  | Αμπντελφατάχ Μουρού | Κίνημα Ενάχντα | 434.530 | 12,88 |  |
|  | Αμπντελκρίμ Ζεμπιντί | Ανεξάρτητος | 361.864 | 10,73 |
|  | Γιουσέφ Σαχέντ | Ζήσε Πολλά Χρόνια Τυνησία | 249.049 | 7,38 |
|  | Σαφί Σαΐντ | Ανεξάρτητος | 239.951 | 7,11 |
|  | Λοτφί Εμραϊχί | Ρεπουμπλικανική Λαϊκή Ένωση | 221.190 | 6,56 |
|  | Σεϊφεντίν Μαχλούφ | Συνασπισμός Αξιοπρέπεια | 147.351 | 4,37 |
|  | Αμπίρ Μουσί | Ελεύθερο Ντεστουριανό Κόμμα | 135.461 | 4,02 |
|  | Μοχάμεντ Αμπού | Δημοκρατικό Ρεύμα | 122.287 | 3,63 |
|  | Μονσέφ Μαρζουκί | Κόμμα Κινήματος | 100.338 | 2,97 |
|  | Μεχντί Τζομάα | Τυνησιακοί Εναλλακτικοί | 61.371 | 1,82 |
|  | Μονζί Ραουί | Λαϊκό Μέτωπο | 27.355 | 0,81 |
|  | Εσμί Αντί | Ρεύμα της Αγάπης | 25.284 | 0,75 |
|  | Αμά Αμαμί | Ανεξάρτητος | 23.252 | 0,69 |
|  | Ελιές Φαχφάχ | Ettakatol | 11.532 | 0,34 |
|  | Σαΐντ Αϊντί | Μπενί Ουατανί | 10.198 | 0,30 |
|  | Ομάρ Μανσούρ | Ανεξάρτητος | 10.160 | 0,30 |
|  | Μοχσέν Μαρζούκ | Machrouu Tounes | 7.376 | 0,22 |
|  | Αμαντί Ζεμπαλί | Ανεξάρτητος | 7.364 | 0,22 |
|  | Νεζί Ζαλούλ | Ανεξάρτητος | 7.166 | 0,21 |
|  | Αμπίντ Μπρίκι | Τυνησία Μπροστά | 5.799 | 0,17 |
|  | Σέλμα Ελουμί Ρεκίκ | Αλ Αμάλ | 5.093 | 0,15 |
|  | Μοχάμεντ Εσγκαγιέρ Νουρί (Esghaier Nouri) | Ανεξάρτητος | 4.598 | 0,14 |
|  | Σλιμ Ριαχί | Νέα Εθνική Ένωση | 4.472 | 0,13 |
|  | Ατέμ Μπουλαμπιάρ | Ανεξάρτητος | 3.704 | 0,11 |
| Λευκά | 23.867 | – | 15.912 | – |
| Άκυρα | 68.344 | – | 55.348 | – |
| **Σύνολο** | **3.465.184** | **100,00** | **3.892.085** | **100,00** |
| Εγγεγραμμένοι ψηφοφόροι/συμμετοχή | 7,074,566 | 48.98 | 7.074.566 | 55,02 |
| Πηγή: ISIE[*νεκρός σύνδεσμος*], ISIE |

Παραπομπές
----------

1. ↑  «Tunisie: l'élection présidentielle reprogrammée au 15 septembre». *Le Figaro/Reuters* (στα Γαλλικά). 25 Ιουλίου 2019. Ανακτήθηκε στις 14 Σεπτεμβρίου 2019.
2. ↑  «Tunisia set to hold second free presidential election». *BBC*. 15 Σεπτεμβρίου 2019. Ανακτήθηκε στις 15 Σεπτεμβρίου 2019.
3. ↑  «Tunisia delays presidential elections by one week to Nov 17». *Reuters*. 30 Μαρτίου 2019. Ανακτήθηκε στις 3 Ιουνίου 2019.
4. ↑  Tunisians Seeking Change Get an Unlikely President Bloomberg, 14 Οκτωβρίου 2019
5. ↑  «Tunisia parliament speaker Ennaceur to serve as temporary president» (στα αγγλικά). *Reuters*. 2019-07-25.. Ανακτήθηκε στις 2019-07-25.
6. ↑  «Tunisia's Constitution of 2014» (PDF). *Constitute Project*. 1 Σεπτεμβρίου 2019. Ανακτήθηκε στις 25 Ιουλίου 2019.
7. ↑  «Tunisia's first freely elected president dies». *BBC*. 25 Ιουλίου 2019. Ανακτήθηκε στις 25 Ιουλίου 2019.
8. ↑  «Exclusive: Tunisia presidential run-off vote set for October 13».
9. ↑  «Tunisians vote in unpredictable presidential contest». *Al Jazeera*. 15 Σεπτεμβρίου 2019. Ανακτήθηκε στις 15 Σεπτεμβρίου 2019.
10. ↑  Daou, Marc (2019-06-20). «En Tunisie, un code électoral "taillé sur mesure pour éliminer certains candidats"» (στα γαλλικά). *France 24*.. Ανακτήθηκε στις 2019-07-25.
11. ↑  «Tunisie: recours contre une modification du code électoral» (στα γαλλικά). *L'Orient-Le Jour*. 2019-06-25.. Ανακτήθηκε στις 2019-09-15.
12. ↑  «Tired of TV debates? In Arab world, they’re historic, and inspiring.». *Christian Science Monitor*. 2019-09-11. ISSN 0882-7729.. Ανακτήθηκε στις 2019-09-30.
13. ↑  «Près de 3 millions de téléspectateurs devant le premier débat de la présidentielle». *Al HuffPost Maghreb* (στα Γαλλικά). 9 Σεπτεμβρίου 2019. Ανακτήθηκε στις 30 Σεπτεμβρίου 2019.